יעקב שטיינברג

**יעקב שטיינברג** (1 בספטמבר 1887 – 22 ביוני 1947) היה משורר, סופר, ומחזאי עברי ויידי.

## קורות חייו
נולד בי"ב באלול תרמ"ז (1887) לשלמה, שוחט ובודק, ולמיכל בת הרב ישעיהו בירברייער
בעיירה בְּיֶילַה צֶרְקוֹב ("שדה לבן", כיום בילה צרקווה באוקראינה) שבפלך קייב, בתחום המושב של האימפריה הרוסית.
למד בחדר ובישיבה והשכלה כללית רכש בעצמו.

בשנת 1901, בגיל 14, ברח לאודסה, שם פגש בחיים נחמן ביאליק והתוודע לשירה העברית. באותה שנה התפרסם שירו הראשון, "עולם קטן". ב-1903 עבר מאוקראינה לוורשה, שם שהה במחיצת י"ל פרץ. בשנת 1910 עבר לשווייץ, ולמד באוניברסיטאות ברן ולוצרן. שטיינברג הרבה לכתוב ביידיש, וכתב בעיתון היידי "דער פֿרײַנד".

בשנת 1914, ערב מלחמת העולם הראשונה, עלה לארץ ישראל.
מאז עלה ארצה, החל לכתוב בעברית בלבד. הוא הרבה לפרסם בעיתון "דבר", ונמנה עם עורכי ביטאון "מאזנים" של אגודת הסופרים העברים.
בין השנים 1923-1925 התגורר בברלין, שם הכיר את רעייתו לעתיד, ליזה, אחותו של חיים ארלוזורוב. השניים נישאו והגיעו ארצה. לשניים נולדו בן ובת (יונתן שאול ואיה (גולדהמר)). ליזה עבדה כמורה למוזיקה.
שטיינברג ערך את כתבי גיסו, ד"ר חיים ארלוזורוב ב-7 כרכים, וכן משנת 1936 ערך יחד עם צבי וויסלבסקי את ספרי שירה ומחשבה של מוסד ביאליק. משנת 1942 שימש כעורך כתב העת מאזניים.

בגין יצירתו זכה שטיינברג בשנת 1937 בפרס ביאליק. בנימוקי ועדת הפרס נאמר: "תוכני שירתו של יעקב שטינברג, וגם לשונו וסגנונו, מושרשים עמוק ביצירת הדורות שלנו. חוט של פכחון עובר בכל שיריו ולבטי האדם באשר הוא אדם הם לבטיו וסבלות היחיד סבלותיו. יעקב שטינברג הוא מטובי מספרינו העומדים ביצירתם על קרקע המציאות הישראלית".

יעקב שטיינברג נפטר בתל אביב ב-22 ביוני 1947 (ד' בתמוז תש"ז), ונקבר בבית הקברות טרומפלדור שבעיר. רעייתו, ליזה, נפטרה בנובמבר 1974 ונטמנה לצידו.

ארכיונו האישי שמור במכון גנזים של אגודת הסופרים.

## אילן יוחסין

## חיבוריו
***שירים** (1905)
***הגליונות האדומים** (1905)
***הנשיקה** (1905) — תלאות ילד יתום.
***ספר הסאטירות** (1910)
***על שפת הנהר** (1911) — הרפתקאות ילד אוהב-טבילה.
***עץ הדובדבנים** (1911) — יומנו של נער בן-עיירה.
* **מגילת הרעב** (1912) — פגישה בין המספר וילד עני.
***[[העיוורת]] **(1912)
***סיפורים** (1922)
***שירים** (1923)
***רשימות** (1928)
***כתבי יעקב שטיינברג** (1937)
***דמויות וחזיונות** (1939)
***שירים אחרונים** (1948)
***רשימות אחרונות** (1948)
***כל כתבי יעקב שטיינברג** (1957)
***מבחר ליריקה ורשימות** (1963)
***ילקוט הסיפורים** (1966)
***שירים, סיפורים ומחזות** (1976)
***דיוקנאות וערכים** (1979)
***סיפורים** (1980)
***הצעיף האדום** (1997)

## מתרגומיו
*יעקב בורקהרדט,"תרבות הריניסאנס באיטליה", מוסד ביאליק, תשכ"ו.
*ויקטור הוגו, "עלובי החיים", אמנות, 1934.

## לקריאה נוספת
* ישראל כהן, **יעקב שטיינברג: האיש ויצירתו**, ביוגרפיה, הוצאת דביר, תשל"ב/1972, 471 עמודים.
* יעקב פיכמן, **יעקב שטיינברג (פרקי מסה)**, ב-"מאזנים" ב'-ג' תרצ"ח, ע' 113-121; ד' תרצ"ח, ע' 357–363.
* אברהם קריב, **יעקב שטיינברג,** ב-"מאזנים" י"ב בתשרי תש"ח, ע' 6–9.
* שלום קרמר, **שירת יעקב שטיינברג**, ב-"מאזנים" כסלו-טבת תשכ"ד, ע' 16–26.
* גדעון קצנלסון**, מונוגראפיה על יעקב שטיינברג**, ב-"מאזנים" שבט תשל"ד, ע' 169–177.
* 'הר־אבן (שטינברג), יעקוב', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 183–184. 
* אברהם שאנן סופר, **מלון הספרות החדשה**, הוצאת יבנה, תשי"ט-1959.
*אהרן קומם, **יצירתו הסיפורית ביידיש של יעקב שטיינברג**. בתוך: יעקב שטיינבערג: געזאמעלטע דערציילונגען. ירושלים: הוצאת מאגנס, 1986.
*נורית גוברין, **"חפצה בחיים ובחרה במוות - על 'בת הרב' ליעקב שטיינברג**". בתוך: 'קריאת הדורות - ספרות עברית במעגליה', הוצאת גוונים ואוניברסיטת תל אביב, תשס"ב 2002, כרך א', עמ' 287 - 289.
*נורית גוברין, "**כי נגע בהם המוות ולא המיתם - יעקב שטיינברג: 'ישמעאל**'". בתוך: 'קריאת הדורות - ספרות עברית במעגליה', הוצאת גוונים ואוניברסיטת תל אביב, תשס"ב 2002, כרך ב', עמ' 288 - 291. לראשונה: 'הפועל הצעיר', 17.1.1967.
*יהודית בר-אל, "**מחזור ה'סוניטות מבית הקפה' ליעקב שטיינברג: לשאלת האחדות ההגותית והציור הפיוטי**", **[[מחקרי ירושלים בספרות עברית]]** א, תשמ"א 
*רוחמה אלבג, יקום דור חדש וצעיר אך אנו לא נהנה מדרורו. הארץ-מוסף תרבות וספרות, 10 באוקטובר 2017

## קישורים חיצוניים

* 
* 
* 
* 
*שלום שטרייט, יעקב שטינברג, בפרויקט בן-יהודה
*ישראל כהן, יעקב שטיינברג, בפרויקט בן-יהודה
*ישראל כהן, במחיצתו של שטיינברג, בפרויקט בן-יהודה
*ישראל כהן, יעקב שטיינברג בראשיתו, בפרויקט בן-יהודה
*עמנואל בן-גריון, יעקב שטיינברג, בפרויקט בן-יהודה
* דינה ציונית, יעקב שטיינברג, באתר מט"ח
* מוטי שלגי, על הסמליות בסיפור "העיוורת" ליעקב שטיינברג, באתר של תיכון "אהל-שם"
* 
* 
* רן יגיל, שקט בשדה לבן - על סיפוריו של יעקב שטיינברג, "בננות Blogs", 5 בנובמבר 2008
*  + [שיחה עם פרופ' [גרשון שקד]] ושיחה עם פרופ' חנה נוה, באתר התסכיתים של האוניברסיטה העברית בירושלים
* 
*טלי לטוביצקי, עבודת דוקטורט על יעקב שטיינברג: "אֹור נֶפֶׁש נִפְ רֶ דֶ ת" – הפואטיקה של המלנכוליה: קריאה בין-סוגתית ביצירתו העברית של יעקב שטיינברג. 2015.

* דן מירון, הרומן שלי עם מכונת הכתיבה של יעקב שטיינברג| חלק א' | חלק ב' | חלק ג' | חלק ד' | חלק ה' | באתר הארץ, ספטמבר 2025

## הערות שוליים


קטגוריה:יהודים אוקראינים
קטגוריה:משוררים ביישוב
קטגוריה:משוררים כותבי יידיש
קטגוריה:סופרים כותבי יידיש
קטגוריה:סופרים ביישוב
קטגוריה:מחזאי יידיש
קטגוריה:מחזאים ביישוב
קטגוריה:משוררים כותבי עברית
קטגוריה:סופרים כותבי עברית
קטגוריה:מחזאים כותבי עברית
קטגוריה:מתרגמים לעברית
קטגוריה:מתרגמים ביישוב
קטגוריה:עורכי עיתונים בשפה העברית
קטגוריה:עורכי עיתונים ביישוב
קטגוריה:סגל דער פריינד
קטגוריה:עיתונאי יידיש פולנים
קטגוריה:עורכים ספרותיים ביישוב
קטגוריה:עיתונאים כותבי עברית
קטגוריה:עיתונאים ביישוב
קטגוריה:אנשי העלייה השנייה
קטגוריה:משפחת ארלוזורוב-רוזוליו
קטגוריה:זוכי פרס ביאליק לספרות יפה
קטגוריה:אישים הקבורים בבית הקברות טרומפלדור
קטגוריה:מתרגמי ויקטור הוגו
קטגוריה:ארץ-ישראלים שנולדו ב-1887
קטגוריה:ארץ-ישראלים שנפטרו ב-1947